Ehdotus NEUVOSTON ASETUS vuoden 2003 liittymisasiakirjan pöytäkirjassa nro 10 olevan 2 artiklan mukaisesta järjestelystä annetun neuvoston asetuksen (EY) N:o 866/2004 muuttamisesta niiden tavaroiden osalta, jotka viedään Kyproksen tasavallan hallituksen tosiasialliseen hallintaan kuuluvilta alueilta ja tuodaan niihin takaisin Kyproksen tasavallan hallituksen tosiasialliseen hallintaan kuulumattomien alueiden kautta /* COM/2013/0274 final - 2013/0147 (NLE) */





PERUSTELUT 1. EHDOTUKSEN TAUSTA Neuvosto otti asetuksella (EY) N:o 866/2004, jäljempänä ’vihreää linjaa koskeva asetus’, käyttöön vuoden 2003 liittymisasiakirjan pöytäkirjassa nro 10 olevan 2 artiklan mukaisen järjestelyn, johon sisältyvät Kyproksen tasavallan hallituksen tosiasialliseen hallintaan kuuluvien ja kuulumattomien alueiden välisen linjan ylittäviä tavaroita, palveluja ja henkilöitä koskevat erityissäännöt. Vihreää linjaa koskevan asetuksen liitteessä I on luettelo hyväksytyistä ylityspaikoista. Vuosien mittaan ylitykset ovat lisääntyneet, sillä ylityspaikkoja on hyväksytty lisää. Tämän muutoksen tarkoituksena on säännellä niiden tavaroiden liikkuvuutta, jotka viedään Kyproksen tasavallan hallituksen tosiasialliseen hallintaan kuuluvilta alueilta ja tuodaan takaisin niihin liitteessä I mainittujen ylityspaikkojen kautta sen jälkeen, kun ne on kuljetettu Kyproksen tasavallan hallituksen tosiasialliseen hallintaan kuulumattomien alueiden kautta. Muutoksella pyritään erityisesti antamaan syrjäisen Kato Pyrgos -alueen viljelijöille mahdollisuus viedä tuotteitaan Nikosian markkinoille paljon nopeammin kuin ennen Kato Pyrgos-Karavostasin ylityspaikan avaamista. 2. EHDOTUKSEN OIKEUDELLISET NÄKÖKOHDAT Tässä muutoksessa vahvistetaan niihin tavaroihin sovellettavat säännökset, jotka viedään Kyproksen tasavallan hallituksen tosiasialliseen hallintaan kuuluvilta alueilta ja tuodaan niihin takaisin Kyproksen tasavallan hallituksen tosiasialliseen hallintaan kuulumattomien alueiden kautta. Vastuu ylityspaikkojen tarkastuksista on Kyproksen tasavallan viranomaisilla. Tällä muutoksella säädellään kyseisten tarkastusten toteuttamistapaa, sitä, mitkä asiakirjat on esitettävä sekä aikaa, joka saa kulua tavaroiden viemisestä Kyproksen tasavallan hallituksen tosiasialliseen hallintaan kuuluvilta alueilta siihen, kun ne tuodaan niihin takaisin. Tämän asetuksen säännökset takaavat ihmisten ja eläinten terveyden suojelun korkean tason kieltämällä elävien eläinten kuljetukset ja asettamalla eläintuotteiden sallittua kuljetusta koskevia vaatimuksia. Niissä määritellään myös toimenpiteet, jotka Kyproksen tasavallan toimivaltaisten viranomaisten olisi toteutettava silloin, kun ne katsovat asiaankuuluvien tietojen perusteella ja ottaen huomioon tarve varmistaa korkeatasoinen ihmisten ja eläinten terveyden suojelu, että edellisessä kappaleessa mainittu aika on jo huomattavasti ylitetty. 2013/0147 (NLE) Ehdotus NEUVOSTON ASETUS vuoden 2003 liittymisasiakirjan pöytäkirjassa nro 10 olevan 2 artiklan mukaisesta järjestelystä annetun neuvoston asetuksen (EY) N:o 866/2004 muuttamisesta niiden tavaroiden osalta, jotka viedään Kyproksen tasavallan hallituksen tosiasialliseen hallintaan kuuluvilta alueilta ja tuodaan niihin takaisin Kyproksen tasavallan hallituksen tosiasialliseen hallintaan kuulumattomien alueiden kautta EUROOPAN UNIONIN NEUVOSTO, joka ottaa huomioon Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehtoja ja mukautuksia Euroopan unionin perussopimuksiin koskevassa asiakirjassa olevan, Kyproksesta tehdyn pöytäkirjan nro 10[1] ja erityisesti sen 2 artiklan, ottaa huomioon Euroopan komission ehdotuksen[2], sekä katsoo seuraavaa: (1) Neuvoston asetuksessa (EY) N:o 866/2004[3] vahvistetaan erityissäännöt Kyproksen tasavallan hallituksen tosiasialliseen hallintaan kuuluvien ja siihen kuulumattomien Kyproksen tasavallan alueiden välisen linjan ylittävien tavaroiden, palvelujen ja henkilöiden osalta. (2) Asetuksen (EY) N:o 866/2004 liitteessä I on luettelo hyväksytyistä ylityspaikoista Kyproksen tasavallan hallituksen tosiasialliseen hallintaan kuulumattomien ja siihen kuuluvien alueiden välillä. Vuosien mittaan ylitykset ovat lisääntyneet, sillä ylityspaikkoja on hyväksytty lisää. (3) Jotta voitaisiin helpottaa Kyproksen syrjäisillä alueilla asuvien kansalaisten elämää, on tarpeen säännellä niiden tavaroiden liikkuvuutta, jotka viedään Kyproksen tasavallan hallituksen tosiasialliseen hallintaan kuuluvilta alueilta ja tuodaan niihin takaisin asetuksen (EY) N:o 866/2004 liitteessä I mainittujen ylityspaikkojen kautta sen jälkeen, kun ne on kuljetettu Kyproksen tasavallan hallituksen tosiasialliseen hallintaan kuulumattomien alueiden kautta. (4) Jotta voidaan varmistaa, että kuljetetut tavarat ovat unionin tavaroita, että Kyproksen tasavallan hallituksen tosiasialliseen hallintaan kuuluville alueille takaisin tuodut tavarat on viety näiltä alueilta ja että ylläpidetään korkeatasoinen ihmisten ja eläinten terveyden suojelu, ja sikäli kuin vastuu ylityspaikkojen tarkastuksista on Kyproksen tasavallan toimivaltaisilla viranomaisilla, on tarpeen säädellä tapaa, jolla kyseiset tarkastukset toteutetaan, sitä, mitä asiakirjoja on esitettävä ja aikaa, joka saa kulua siitä, kun tavarat siirretään Kyproksen tasavallan hallituksen tosiasialliseen hallintaan kuuluvilta alueilta siihen hetkeen, kun ne tuodaan niihin takaisin. (5) Tavaroiden liikkuvuudelle olisi tässä asetuksessa säädettävä tiukat ehdot, jotta voitaisiin varmistaa korkeatasoinen ihmisten ja eläinten terveyden suoja. Erityisesti tämän vuoksi elävien eläinten kuljettaminen olisi kiellettävä ja eläintuotteiden kuljettamiseen olisi sovellettava selkeitä sääntöjä, myös vaatimusta, jonka mukaan kuljettamiseen alueiden kautta olisi, tiettyä joustovaraa soveltaen, käytettävä ainoastaan kuljetusmatkaan tarvittava aika. (6) Tämän vuoksi asetusta (EY) N:o 866/2004 olisi muutettava, ON HYVÄKSYNYT TÄMÄN ASETUKSEN: 1 artikla Muutetaan asetus (EY) N:o 866/2004 seuraavasti: 1) Lisätään III osastoon 5 a artikla seuraavasti: ”5 a artikla Niiden tavaroiden käsittely, jotka viedään Kyproksen tasavallan hallituksen tosiasialliseen hallintaan kuuluvilta alueilta ja tuodaan niihin takaisin Kyproksen tasavallan hallituksen tosiasialliseen hallintaan kuulumattomien alueiden kautta 1) Unionin tavaroita voidaan viedä Kyproksen tasavallan hallituksen tosiasialliseen hallintaan kuuluvilta alueilta ja tuoda niihin takaisin Kyproksen tasavallan hallituksen tosiasialliseen hallintaan kuulumattomien Kyproksen tasavallan alueiden kautta, sanotun kuitenkaan rajoittamatta 4, 4 a ja 6 artiklan soveltamista, edellyttäen, että seuraavat vaatimukset täyttyvät: a) Henkilön, joka kuljettaa kyseisiä tavaroita, on esitettävä ylityspaikalla, josta tavarat viedään Kyproksen tasavallan hallituksen tosiasialliseen hallintaan kuuluvilta alueilta, Kyproksen tasavallan toimivaltaisille viranomaisille asianmukaiset asiakirjat, joilla voidaan vahvistaa, että tavarat ovat unionin tavaroita. Kyseisiin asiakirjoihin on sisällyttävä lasku, kuljetusasiakirja tai vastaava asiakirja. Jos kyseisiä asiakirjoja ei voida esittää, koska tavarat on tuottanut niitä kuljettava henkilö, ilmoitus siitä, että tavarat ovat unionin tavaroita, on esitettävä Kyproksen tasavallan toimivaltaisille viranomaisille. b) Lukuunottamatta tapauksia, joissa tavarat on tarkoitettu henkilökohtaiseen käyttöön, niiden mukana seuraavissa asiakirjoissa on oltava ainakin lähettäjän koko nimi ja osoite, tai tavaranilmoittajan koko nimi ja osoite, jos lähettäjä ja tavaranilmoittaja eivät ole samat, kollien määrä ja laji sekä niiden merkit ja numerot, tavaran kuvaus, tavaroiden bruttomassa kilogrammoina ja tarvittaessa konttien numerot. c) Henkilön, joka kuljettaa kyseisiä tavaroita, on nimettävä ylityspaikka, jota on tarkoitus käyttää kuljetettaessa tavaroita takaisin Kyproksen tasavallan hallituksen tosiasialliseen hallintaan kuuluville alueille ja ilmoitettava asiasta Kyproksen tasavallan toimivaltaisille viranomaisille ylityspaikalla, josta tavarat viedään Kyproksen tasavallan hallituksen tosiasialliseen hallintaan kuuluvilta alueilta. d) Jos Kyproksen tasavallan toimivaltaiset viranomaiset katsovat sen tarpeelliseksi, lähetykset tai kuljetusvälineet on sinetöitävä ylityspaikalla, josta tavarat viedään Kyproksen tasavallan hallituksen tosiasialliseen hallintaan kuuluvilta alueilta. e) Kun tavarat tuodaan takaisin Kyproksen tasavallan hallituksen tosiasialliseen hallintaan kuuluville alueille Kyproksen tasavallan hallituksen tosiasialliseen hallintaan kuulumattomien alueiden kautta, henkilön, joka kuljettaa kyseisiä tavaroita, on esitettävä Kyproksen tasavallan toimivaltaisille viranomaisille ylityspaikalla, josta tavarat tuodaan takaisin Kyproksen tasavallan hallituksen tosiasialliseen hallintaan kuuluville alueille, samat asiakirjat, joita käytettiin ylityspaikalla, josta tavarat on viety Kyproksen tasavallan hallituksen tosiasialliseen hallintaan kuuluvilta alueilta. f) Tavarat on vietävä Kyproksen tasavallan hallituksen tosiasialliseen hallintaan kuuluvilta alueilta ja tuotava niihin takaisin liitteessä I luetelluilla ylityspaikoilla Kyproksen tasavallan toimivaltaisten viranomaisten määrittämän kohtuullisen ajan kuluessa ottaen huomioon kuljetuksen hyväksyttävä kokonaisaika ja kuljetusmatkan kokonaispituus. g) Kyproksen tasavallan toimivaltaisten viranomaisten on tarkastettava asiakirjat ja tarvittaessa tavarat sekä niiden sinetit, se, vastaavatko Kyproksen tasavallan hallituksen tosiasialliseen hallintaan kuuluville alueille takaisin tuodut tavarat asiakirjoja, joita käytettiin ylityspaikoilla, joista tavarat vietiin Kyproksen tasavallan hallituksen tosiasialliseen hallintaan kuuluvilta alueilta, sekä se, onko f kohdan vaatimuksia noudatettu. h) Jos a–g kohdan vaatimuksia ei ole noudatettu, tavaroita ei voida tuoda takaisin Kyproksen tasavallan hallituksen tosiasialliseen hallintaan kuuluville alueille, ellei riskiarviointia ole tehty eikä kyseiseen arviointiin perustuvia tehokkaita, oikeasuhteisia ja oikein kohdennettuja toimenpiteitä ole otettu käyttöön. Kyproksen tasavallan tulliviranomaiset voivat julistaa kyseiset tavarat valtiolle menetetyiksi. 2) Edellä olevan 4 artiklan 9 kohdan mukaisesti on kiellettyä palauttaa eläviä eläimiä, joihin sovelletaan unionin eläinlääkintävaatimuksia. 3) Eläintuote-eriä, joihin sovelletaan unionin eläinlääkintävaatimuksia, voidaan viedä Kyproksen tasavallan hallituksen tosiasialliseen hallintaan kuuluvilta alueilta ja tuoda niihin takaisin Kyproksen tasavallan hallituksen tosiasialliseen hallintaan kuulumattomien alueiden kautta. Kyproksen tasavallan toimivaltaisten viranomaisten on varmistettava, että eläintuote-eriä ei palauteta Kyproksen tasavallan hallituksen tosiasialliseen hallintaan kuuluville alueille, jos kuljetuksen kokonaiskesto on huomattavasti kuljetuksen hyväksyttävää kokonaisaikaa pitempi, kun otetaan huomioon kuljetusmatkan kokonaispituus, paitsi jos toimivaltainen eläinlääkintäviranomainen tehnyt eläinten terveyttä ja kansanterveyttä koskevan riskiarvioinnin ja ottanut käyttöön kyseiseen arviointiin perustuvia tehokkaita, oikeasuhteisia ja kohdennettuja toimia. Kyproksen tasavallan on säännöllisesti ja tarvittaessa ilmoitettava komissiolle, jos tämän kohdan säännöksiä jätetään noudattamatta, sekä asian johdosta toteutetut toimet. 4) Edellä 1–3 kohdassa tarkoitettuihin tavaroihin ei sovelleta muita tullimuodollisuuksia. Kyproksen tasavallan toimivaltaiset tulliviranomaiset voivat kuitenkin sovellettavien säännösten mukaisesti tehdä tehokkaita riskianalyysejä ja suorittaa tullitarkastuksia kuljetettavia tavaroita koskevien asiakirjojen perusteella. Liitteessä I luetelluissa ylityspaikoissa on oltava tarvittavat laitteet ja henkilöstö sekä niiden on oltava kaikin tavoin valmiita panemaan täytäntöön 1, 2 ja 3 kohdan säännökset.” 2) Korvataan 11 artiklan 2 kohta seuraavasti: ”2. Komissio valvoo tämän asetuksen 4 ja 5 a artiklan soveltamista sekä Kyproksen tasavallan hallituksen tosiasialliseen hallintaan kuuluvien alueiden sekä sen tosiasialliseen hallintaan kuulumattomien alueiden kaupan rakennetta, mukaan lukien kaupan määrä ja arvo sekä kaupan kohteena olevat tuotteet. Kyproksen tasavallan on tämän vuoksi kerättävä tietoja ja toimitettava ne komissiolle kuukausittain.” 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL L 236, 23.9.2003, s. 955. [2] COM(2013) … [3] EUVL L 161, 30.4.2004, s. 128.